2021. gada 12. martā Noteikumi Nr. 165

Rīgā (prot. Nr. 26 8. §)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

[19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu, 19.1 pantu, [30.](https://likumi.lv/ta/id/52951-epidemiologiskas-drosibas-likums#p30) panta trešo daļu,

[31.](https://likumi.lv/ta/id/52951-epidemiologiskas-drosibas-likums#p31) panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14. un 16. punktu, [6.1panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu un [6.3panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu

 un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 245A., 246. nr.; 2021, 2B., 4B, 9A., 14A., 22A., 25A., 29A., 35A., 38C., 40A., 46., 49A., 50A. nr.) šādus grozījumus:

1.1. papildināt noteikumus ar 5.1 punktu šādā redakcijā:

"5.1 Lai samazinātu un ierobežotu infekcijas izplatību, saimnieciska vai publiska pakalpojuma sniedzējs vai pasākuma organizators labi redzamā vietā izvieto aicinājumu par nacionālās kontaktu noteikšanas un brīdināšanas mobilās lietotnes "Apturi Covid" izmantošanu.";

1.2. papildināt noteikumus ar 56.4 punktu šādā redakcijā:

"56.4 Ja persona ieceļo Latvijā caur Eiropas Savienības ārējās robežas robežšķērsošanas vietām ar gaisa kuģi, viņa:

56.41.  10 dienas pēc iebraukšanas Latvijā nodrošina pašizolāciju savā dzīvesvietā vai brīvi izvēlētā Latvijas tūristu mītnē no Latvijas Investīciju un attīstības aģentūras administrētā tūristu mītņu saraksta, kurai ir izstrādāti nepieciešamie drošības protokoli;

56.42. ieceļojot Latvijā, par saviem līdzekļiem nekavējoties veic testu tuvākajā pieejamajā testēšanas punktā un, ja tas nav iespējams, informāciju atzīmē informācijas sistēmā tīmekļvietnē (covidpass.lv), un nekavējoties dodas uz kādu no Latvijas Investīciju un attīstības aģentūras administrētā tūristu mītņu sarakstā norādītajām tūristu mītnēm, kā arī par saviem līdzekļiem tuvākajā iespējamajā laikā veic testu:

56.42.1. ja tests ir negatīvs, – persona dodas uz savu dzīvesvietu pašizolācijā un ievēro šo noteikumu 56. punktā minētās prasības;

56.42.2. ja persona neveic testu vai ja tests ir pozitīvs, – persona nekavējoties dodas obligātajā izolācijā uz kādu no Latvijas Investīciju un attīstības aģentūras administrētā tūristu mītņu sarakstā minētajām tūristu mītnēm, ievērojot šo noteikumu 54. punktā noteiktās prasības, un informē tūristu mītni par nebūtiskā ieceļotāja no trešajām valstīm bez testa vai ar pozitīvu testu statusu;

56.42.3. tūristu mītnei ir pienākums informēt Valsts policiju par personas nenakšņošanu vai ilgstošu neatrašanos tūristu mītnē izolācijas perioda laikā;

56.43. ir veikusi testu un tests ir pozitīvs, – tūrisma pakalpojuma sniedzēja pienākums ir par personas līdzekļiem nodrošināt personas transportēšanu uz tūristu mītni izolācijai. Ja personas transportēšanai ir nepieciešama Valsts policijas iesaiste, izdevumus sedz no personas līdzekļiem;

56.44. izmaksas par personas uzturēšanos tūristu mītnē izolācijas vai pašizolācijas laikā tiek segtas no personas līdzekļiem neatkarīgi no testa rezultāta;

56.45. tūrisma pakalpojumu sniedzējam ir pienākums informēt Valsts policiju par visām personām, kas ir iegādājušās tūrisma pakalpojumu uz trešajām valstīm, neatkarīgi no tā, vai tas ir darīts caur Rīgas lidostu vai citu valstu lidostām, un ievadīt visu ceļotāju datus informācijas sistēmā tīmekļvietnē (covidpass.lv);

56.46. šajā punktā minētie ierobežojumi neattiecas uz šo noteikumu 3. punktā, 37.3., 37.4., 37.5., 37.6, 37.7., 37.8., 37.10., 37.11., 37.11.1, 37.12., 37.13. un 37.16. apakšpunktā minētajām personām, kā arī tranzīta pasažieriem, kas šķērso Latvijas Republikas teritoriju pa sauszemi.";

1.3. papildināt 62.18punktu aiz vārda "kontaktinformācija" ar vārdiem "tajā skaitā personas dzīvesvietas adrese (ja ir nepieciešama izbraukuma vakcinācija)";

1.4. papildināt noteikumus ar 89. punktu šādā redakcijā:

"89. Šo noteikumu 56.4 un56.5 punktā minētās prasības ir attiecināmas uz visām attiecīgajos punktos minētajām personām, kas atgriežas Latvijas Republikā četru nedēļu laikā no šo noteikumu spēkā stāšanās."

2. Noteikumi stājas spēkā 2021. gada 17. martā.

Ministru prezidents A. K. Kariņš

Veselības ministrs D. Pavļuts